Санок

Санок (повнов назвов Кралевскый вольный город СанокОрганы самоуправы города Санока официално ся называють: Рада Кралевского вольного города Санок; Бургомистер  Кралевского вольного города Санок (Uchwała Rady Miejskiej Nr IV/21/90 z dn. 27.07.1990r.)) – повѣтовый город в Подкарпатском воеводствѣ. В городѣ находить ся тыж уряд сельской гмины Санок, але сам город до ней не належить.

Полога
Город лежить в долинѣ Сану, 52 км на юговосток од Перемышля, около 30 км оддаленый од словацкой граници на югу и украинской на востоку. Входить до еврорегиону Карпаты.

История
Найстарша, лѣтописна, споминка походить з року 1150 (Ипатьевскый лѣтопис). 

20. януара 1339 город и его обывателе: Мадяре, Нѣмцѣ, Поляци, Русины — достали од руського краля Юрия II. Болеслава Тройденовича привилегии города на основѣ магдебургского права... ommen hominem iudicandum sive sit Theuthonicum, polonus, ungarus et Ruthenus cuiuscunque condicionis et sexus fuerit homo sive status indistrietu confinioque eidem Civitati Sanak assignato ..."  Codex diplomaticus Poloniae quo continentur privilegia regum Poloniae.  Кралевска привилегия Санока; Цифровый архив AGAD (Archiwum Główne Akt Dawnych), Nr 7226.. 

Року 1340, по отровлѣню Юрия II. Болеслава боярами, Санок достав краль Казимир III. Великый подля права наслѣдства, включив го под корону Кралевства Польского и потвердив его права, а 25. апрѣля 1366 даровав му статус Кралевского вольного города.

Од 5. юла 1772, по первом роздѣлѣню Польщи Санок достав ся до Габсбургской монархии.

Року 1915, од мая до юла, город быв оккупованый российскым войском и потерпѣв значны шкоды. 

В добѣ Другой Польской републикы (1919–1939) Санок быв културным центром Лемкох и Украинцьох, але в року 1947 в операции Висла они были депортованы на запад Польщи на новоодзысканы землѣ. В року 1939 около 30% обывательства чинили Жиды, котры занимали ся торговльов и промыслом, в часѣ Другой свѣтовой войны были они вынищены. В роках 1939-1941, подля пакту Молотова-Риббенторопа по рѣцѣ Сан через Санок проходила державна границя: правобережна часть города была совѣтска, а лѣвобережна — нѣмецка.

Економика
Околицѣ Саноку были едным з найдавнѣйшых мѣст во свѣтѣ, де добывали нафту. Материалы о том мож видѣти в Музею народной архитектуры, в сканзенѣ.

Днесь основу економикы Санока чинять двѣ великы товарнѣ: гумаренска фабрика Stomil и автобусова фабрика Autosan.

Фотогалерия

 Референции 

Катеґорія:Населены пункты в Польску